
Text rozhodnutia
Súd: Krajský súd Košice Spisová značka: 4Saz/3/2016 Identifikačné číslo súdneho spisu: 7016200975 Dátum vydania rozhodnutia: 05. 09. 2016 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2016:7016200975.1 Uznesenie Krajský súd v Košiciach, v právnej veci žalobcu: Z. B., narodený XX.XX.XXXX v meste C., M., M. štátnej príslušnosti a národnosti, dlhodobo žijúci s družkou U. C., nar. XX.XX.XXXX, štátna príslušnosť F., číslo ID karty Q., posledný trvalý pobyt v zahraničí v meste C., F.. K. XX, Č..K.. XX, M., toho času umiestnený v Ú. O. J. O. R. A., Slovenská republika, právne zastúpený: Centrum právnej pomoci, Kancelária Košice, Moyzesova 18, Košice, proti žalovanému: Ministerstvo vnútra Slovenskej republiky, Migračný úrad, Pivonková 6, Bratislava, o správnej žalobe, o návrhu na priznanie odkladného účinku správnej žaloby, takto r o z h o d o l : P r i z n á v a odkladný účinok správnej žalobe zo dňa 19.08.2016. o d ô v o d n e n i e : Žalobca sa podanou správnou žalobou zo dňa 19.08.2016 domáhal, aby súd zrušil rozhodnutie žalovaného ČAS: MU-PO-119-11/2016-Ž zo dňa 19.07.2016, ktorým žalovaný zamietol žiadosť žalobcu o udelenie azylu ako zjavne neopodstatnenú podľa ustanovenia § 12 ods. 1 písm. a) a ods. 3 zákona č. 480/2002 Z. z. o azyle. Zároveň podľa § 237 ods. 2 SSP žiadal, aby súd priznal správnej žalobe odkladný účinok, nakoľko vrátením žalobcu do krajiny pôvodu dôjde k nenávratnému zmareniu účelu preskúmania napadnutého rozhodnutia žalovaného, pričom žalobca sa nachádza v zariadení pre cudzincov v A., ktoré už začalo vykonávať úkony smerujúce k vyhosteniu žalobcu. O. § 237 ods. 2 Správneho súdneho poriadku (ďalej „SSP“), správny súd môže na návrh žalobcu a po vyjadrení žalovaného uznesením priznať správnej žalobe odkladný účinok Návrh na priznanie odkladného účinku podáva žalobca spolu so správnou žalobou. Na rozhodovanie správneho súdu o odkladnom účinku sa primerane použijú ustanovenia § 185 až 189. Správny súd rozhodne o návrhu na priznanie odkladného účinku do 15 dní od jeho podania. Preto súd v súlade s citovaným právnym ustanovením v súlade so znením ustanovenia § 185 písm. a) SSP priznal správnej žalobe odkladný účinok, nakoľko okamžitým výkonom napadnutého rozhodnutia by bol spôsobený iný vážny nenapraviteľný následok spočívajúci v realizácii napadnutého rozhodnutia pred rozhodnutím v merite veci. Poučenie: Proti uzneseniu nie je prípustná kasačná sťažnosť /§ 439 ods. 2 písm. e) SSP/.

